Haydzayn.am կայքի տեղեկացմամբ, ցուցարարներից մեկը բախման ժամանակ բղավել է՝ թողեք խփի (սրբազանը-խմբ.), մեկ ուրիշն էլ ընկերոջը հորդորել է, որ արագ նկարի այդ պահը: Այն, որ «Նոր Հայաստան, նոր Հայրապետ» նախաձեռնության որոշ անդամներ իրենց առջև խնդիր էին դրել թեկուզ սադրանքի գնով համապատասխան կադրեր ձեռք բերել, ակնհայտ է հենց նախաձեռնության կողմից իր ֆեյսբուքյան էջում հրապարակված տեսանյութից («Արի ընկեր, դու տեղով արդեն այնքան լավ կադրեր ունես…»): Հոգևոր հայրերը կայքի թղթակցի հետ զրույցում նշել են, որ, որպես եկեղեցու զինվորներ, իրենք միշտ կանգնելու են եկեղեցու կամարներից ներս և պաշտպանելու են Հայոց առաքելական Սուրբ Եկեղեցին սադրանքներից ու սրբապղծությունից: